skraćeni

ZAPISNIK

sa  1. konstituirajuće sjednice Školskog odbora održane dana 19.4.2017. u prostorijama Osnovne škole Legrad u Legradu s početkom u 17.00 sati

Nazočni članovi Školskog odbora:

Zlata Trnski Sabolić, Ivica Gabaj i
Igor Horvat					- iz reda osnivača
Marina Kovaček i Davor Cvetnić 	- iz reda učitelja, nastavnika i
						  stručnih suradnika
Iva Živko	 				- iz reda roditelja učenika
Kristina Štefić				- iz reda radnika

DNEVNI RED:

1.	Konstituiranje Školskog odbora:
-	izvješće predsjedavatelja sjednice o imenovanim članovima
Školskog odbora
-	verificiranje mandata imenovanih članova Školskog odbora
-	izbor predsjednika i zamjenika predsjednika Školskog odbora
2.	Davanje suglasnosti za zasnivanje radnog odnosa  za obavljanje poslova učitelja/učiteljice  engleskog jezika na nepuno radno vrijeme – 4 sata tjedno u PŠ Podravska Selnica
3.	Donošenje prijedloga Statutarne odluke o izmjenama i dopunama Statuta Osnovne škole Legrad
4.	Razno.

Predloženi dnevni red jednoglasno je prihvaćen.

Ad. 1.

Provedeno je verificiranje mandata imenovanih članova Školskog odbora time što je izvršena provjera identiteta svakog pojedinog člana s podacima iz akta o imenovanju.
Mandat članova Školskog odbora traje četiri godine, a teče od dana konstituiranja Školskog odbora.
Za predsjednicu Školskog odbora jednoglasno je izabrana gospođica Marina Kovaček.
Za zamjenicu predsjednice Školskog odbora jednoglasno je izabrana gospođa Iva Živko.

Ad. 2.

	Gosp. ravnatelj predložio je Školskom odboru da se po natječaju objavljenom 30.3.2017. na radno mjesto učitelja/učiteljice engleskog jezika na nepuno radno vrijeme – 4 sata tjedno u PŠ Podravska Selnica primi Helena Levak koja se jedina prijavila na natječaj. S obzirom da kandidatkinja ne ispunjava uvjete natječaja, gosp. ravnatelj predlaže zasnivanje radnog odnosa do kraja 2016./2017. školske godine, tj do 30.6.2017. Natječaj za ovo radno mjesto ponovno će se raspisati unutar pet mjeseci.
	Školski odbor jednoglasno prihvaća prijedlog ravnatelja, te daje suglasnost za zasnivanje radnog odnosa sa Helenom Levak. 

Ad. 3.

Školski odbor je jednoglasno odlučio povući tekst prijedloga Statutarne odluke o izmjenama i dopunama Statuta Osnovne škole Legrad, KLASA: 012-03/17-01/1, URBROJ: 2137-34-17-01 od 24.2.2017. te je jednoglasno donesen novi prijedlog Statutarne odluke o izmjenama i dopunama Statuta Osnovne škole Legrad, KLASA: 012-03/17-01/2, URBROJ: 2137-34-17-01  koji se upućuje osnivaču na dobivanje suglasnosti sukladno članku  98. st. 3. Zakona o odgoju i obrazovanju u osnovnoj i srednjoj školi. 

Ad. 4.

	Gosp. ravnatelj pozvao je članove Školskog odbora da se 3.5.2017. odazovu na otvorenje izložbe pod nazivom Legrad na starim fotografijama. Radi se o fotografijama iz zbirke akademika Dragutina Feletara koje je poklonio Školi, a izložene se u prizemlju Škole.

***

	Na prijedlog ravnatelja i Učiteljskog vijeća Školski odbor donosi Izmjene i dopune Školskog kurikuluma Osnovne škole Legrad za šk. god. 2016./2017. Donesenim izmjenama u Školski kurikulum uključuje se školski preventivni program – osnovni CAP program prevencije zlostavljanja djece. 

***

	Gosp. ravnatelj upoznao je nazočne da je učiteljica razredne nastave Tamara Marcinjaš prva u našoj školi ispunila uvjete za napredovanje u zvanju sukladno Pravilniku o napredovanju učitelja i nastavnika u osnovnom i srednjem školstvu. Nakon propisanog postupka napredovanja koji je vodila Agencija za odgoj i obrazovanje stekla je zvanje učitelja mentora. 

	Sjednica je završena u 17.35 sati.

ZAPISNIČARKA:			      PREDSJEDNICA ŠKOLSKOG ODBORA:
             Mirjana Horvat					Marina Kovaček, prof.